കണ്ണൂര് ജില്ലാ ആശുപത്രിയിലെ ഓക്സിജന് ടാങ്ക് നാടിന് സമര്പ്പിച്ചു കണ്ണൂര്: കോവിഡ് രോഗികള്ക്ക് ഉള്പ്പെടെ ഓക്സിജന് ലഭ്യമാക്കുന്നതിനായി കണ്ണൂര് ജില്ലാ ആശുപത്രിയില് സ്ഥാപിച്ച ഓക്സിജന് ടാങ്ക് തദ്ദേശ സ്വയംഭരണ മന്ത്രി എം.വി. ഗോവിന്ദന് ഉദ്ഘാടനം ചെയ്തു. 6000 ലിറ്റര് സംഭരണശേഷിയുള്ള ലിക്വിഡ് മെഡിക്കല് ഓക്സിജന് ടാങ്കാണ് ഉദ്ഘാടനം ചെയ്തത്. രാജ്യത്തിന്റെ വിവിധ ഭാഗങ്ങളില് കോവിഡിന്റെ രണ്ടാംതരംഗം വ്യാപകമായ വേളയില് ഓക്സിജന് കിട്ടാതെ ആളുകള് മരിച്ചുകൊണ്ടിരുന്ന സന്ദര്ഭത്തിലാണ് നമ്മുടെ ആശുപത്രികളിലും ഇത്തരം പ്ലാന്റുകള് സ്ഥാപിക്കുന്നതിനുള്ള പ്രവര്ത്തനങ്ങള് തുടങ്ങിയതെന്ന് മന്ത്രി പറഞ്ഞു. ആശുപത്രികള്ക്കാവശ്യമായ ഓക്സിജന് ലഭ്യമാക്കാന് സംസ്ഥാനസര്ക്കാര് നടത്തിയ ഇത്തരം ശക്തമായ ഇടപെടലുകളാണ് കേരളത്തില് ഓക്സിജന് ലഭിക്കാതെ ആളുകള് മരിക്കുന്ന സാഹചര്യം ഇല്ലാതാക്കാന് സഹായിച്ചതെന്നും മന്ത്രി പറഞ്ഞു. ജില്ലാ ആശുപത്രിയില് നടന്ന ചടങ്ങില് കടന്നപ്പള്ളി രാമചന്ദ്രന് എംഎല്എ, ജില്ലാ പഞ്ചായത്ത് പ്രസിഡന്റ് പി.പി. ദിവ്യ, ജില്ലാ കളക്ടര് ടി.വി. സുഭാഷ്, ജില്ലാ പഞ്ചായത്ത് വൈസ് പ്രസിഡന്റ് ബിനോയ് കുര്യന്, സ്ഥിരംസമിതി അധ്യക്ഷന്മാരായ കെ.കെ. രത്നകുമാരി, യു.പി. ശോഭ, വി.കെ. സുരേഷ് ബാബു, ജില്ലാ പഞ്ചായത്തംഗം തോമസ് വെക്കത്താനം, ഡിഎംഒ ഡോ. കെ. നാരായണ നായിക്, ഡിപിഎം ഡോ. പി.കെ. അനില് കുമാര്, ജില്ലാ ആശുപത്രി സൂപ്രണ്ട് ഡോ. വി.കെ. രാജീവ്, ജില്ലാ പഞ്ചായത്ത് സെക്രട്ടറി വി.ചന്ദ്രന് തുടങ്ങിയവര് പങ്കെടുത്തു.